Հավելված N 56

Հաստատված է

Հայաստանի Հանրապետության սննդամթերքի

 անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՀԱՄԱԿԱՐԳՄԱՆ ԲԱԺՆԻ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը**Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) սահմանային պետական վերահսկողության համակարգման բաժնի (այսուհետ՝ Բաժին) պետ (այսուհետ՝ Բաժնի պետ) (ծածկագիրը՝ 70-26.8-Ղ3-1)**1.2.** **Ենթակա և հաշվետու է** Բաժնի պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ** Բաժնի պետին անմիջական ենթակա և հաշվետու են Բաժնի աշխատողները․ **1.4. Փոխարինող պաշտոնի կամ պաշտոնների անվանումները** Բաժնի պետի բացակայության դեպքում նրան փոխարինում է Բաժնի պետի տեղակալը կամ Բաժնի գլխավոր մասնագետը. **1.5. Աշխատավայրը**Հայաստան, ք. Երևան, Արաբկիր վարչական շրջան, Կոմիտասի պող․ 49/2 |
| **2. Պաշտոնի բնութագիրը****2.1. Աշխատանքի բնույթը, իրավունքները, պարտականությունները** 1. վերահսկողություն է իրականացնում Հայաստանի Հանրապետության տարածք այլ երկրներից կենդանիների և բույսերի վարակիչ հիվանդությունների ներթափանցումից պաշտպանելու՝ այդ թվում՝ սահմանային պետական վերահսկողության բաժիններին այլ երկրների անասնահամաճարակային վիճակի, արձանագրված վարակիչ հիվանդությունների, առկա սահմանափակումների վերաբերյալ՝ դրանց հետևելու ցուցումով տեղեկատվության տրամադրման գործընթացի նկատմամբ․
2. ապահովում է սահմանային պետական վերահսկողության բաժինների կողմից Հայաստանի Հանրապետության օրենսդրության միատեսակ կիրառումը.
3. ապահովում է կատարողական չափանիշների, ցուցանիշների հիման վրա սահմանային պետական վերահսկողության բաժինների աշխատանքների համակարգումը, աշխատանքային ծրագրերի կազմումը և ապահովում է դրանց կատարումը․
4. կազմակերպում է սահմանային պետական վերահսկողության բաժինների գործունեության մեթոդական ղեկավարումը և համակարգումը․
5. կազմակերպում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների ներմուծման, արտահանման գործընթացներում ուղեկցող փաստաթղթերի ուսումնասիրման, մեթոդական ցուցումների տրամադրման աշխատանքները և Հայաստանի Հանրապետության օրենսդրության պահանջների խախտումների հայտնաբերման դեպքում դրանք ներկայացնում է Տեսչական մարմնի ղեկավարին.
6. կազմակերպում է սահմանային պետական վերահսկողության բաժինների գործունեության ընթացքում առաջացած խնդիրների վերաբերյալ պարզաբանումների տրամադրման աշխատանքները.
7. կազմակերպում է տնտեսվարող սուբյեկտների խորհրդատվության տրամադրման աշխատանքները.
8. կազմակերպում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների ներմուծման և արտահանման գործընթացներում ուղեկցող փաստաթղթերի, պեստիցիդների և ագրոքիմիկատների ներմուծման ու արտահանման եզրակացությունների ձևակերպման, հաշվառման և օգտագործման գործընթացները․
9. կազմակերպում է Բաժնի իրավասության շրջանակներում իրավական ակտերի նախագծերի մշակման աշխատանքները.
10. կազմակերպում է մեկ կանգառ, մեկ պատուհան համակարգում ներմուծվող, արտահանվող, տարանցիկ փոխադրվող սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքներն ուղեկցող փաստաթղթերի ներբեռնման աշխատանքները.
11. կազմակերպում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների ներմուծման, արտահանման, տարանցիկ փոխադրման ժամանակ ուղեկցվող փաստաթղթերի տվյալների հիման վրա մեկ կանգառ, մեկ պատուհան համակարգում էլեկտրոնային հայտի ստեղծման, մուտքագրման և փոխանցման աշխատանքները.
12. կազմակերպում է մեկ կանգառ, մեկ պատուհան էլեկտրոնային համակարգ մուտքագրված տվյալների վերաբերյալ շաբաթական, ամսական, եռամսյակային, կիսամյակային և տարեկան կամ այլ ժամկետային հաշվետվությունների պատրաստման և ներկայացման աշխատանքները.
13. կազմակերպում է ներմուծվող, արտահանվող, տարանցիկ փոխադրվող սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների վերաբերյալ էլեկտրոնային բազաների ուսումնասիրության, ծրագրային թերությունների բացահայտման աշխատանքները.
14. կազմակերպում է Բաժնի լիազորությունների շրջանակներում հաշվետվությունների, առաջարկությունների, տեղեկանքների և միջնորդագրերի նախապատրաստման աշխատանքները.
15. կազմակերպում է լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ էլեկտրոնային բազա տվյալների մուտքագրման աշխատանքների իրականացումը.
16. կազմակերպում է մոնիթորինգի կամ ուժեղացված լաբորատոր հսկողության ընթացքում հայտնաբերված խախտումների մասին Տեսչական մարմնի անասնաբուժության վարչությանը սահմանված կարգով և ժամկետներում տեղեկատվության տրամադրման աշխատանքները.

**Իրավունքները՝*** Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․
* Տեսչական մարմնի տարածքային ստորաբաժանումներից՝ սահմանային պետական վերահսկողության բաժիններից պահանջել անասնաբուժական և բուսասանիտարական ուղեկցող փաստաթղթերը (անասնաբուժասանիտարական հաշվառված ձևաթղթեր (վկայական, տեղեկանք, սերտիֆիկատ), բուսասանիտարական հավաստագիր, առողջության սերտիֆիկատ, որակի և անվտանգության կառավարման համակարգի սերտիֆիկատ, համապատասխանության հավաստագիր կամ հայտարարագիր, համապատասխանության գնահատման, հավատարմագրված և նշանակված փորձարկման լաբորատորիայի եզրակացություն)․
* մասնակցել միջազգային համագործակցության շրջանակներում, մասնավորապես՝ Եվրասիական տնտեսական միության անդամ պետությունների հետ կազմակերպվող ժողովներին, կոնֆերանսներին, քննարկումներին, խնդրո առարկայի վերաբերյալ ներկայացնել մասնագիտական դիրքորոշումներ, առաջարկություններ, կարծիքներ.
* համապատասխան մարմիններից պահանջել էլեկտրոնային տեղեկատվական համակարգում ներառվող անհրաժեշտ տեղեկատվություն․
* մասնակցել Տեսչական մարմնի կողմից վարվող՝ սահմանային պետական վերահսկողության բաժինների գործունեությանն առնչվող տեղեկատվության համակարգմանն նպատակով վարվող էլեկտրոնային տեղեկատվական բազաների վարման աշխատանքներին.
* Հայաստանի Հանրապետության տարածք այլ երկրներից կենդանիների և բույսերի վարակիչ հիվանդությունների ներթափանցումից պաշտպանելու գործընթացի նկատմամբ վերահսկողության ընթացքում ծագած առանձին հարցերի պարզաբանման անհրաժեշտությամբ պայմանավորված Տեսչական մարմնի ղեկավարին ներկայացնել առաջարկություններ Բաժնի աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու և աշխատանքային խմբեր կազմավորելու վերաբերյալ․
* Բաժնի առջև դրված խնդիրների և գործառույթների իրականացման հետ կապված հրավիրել խորհրդակցություններ, աշխատանքային և մասնագիտական քննարկումներ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.
* Բաժնի աշխատողներից պահանջել սահմանային պետական վերահսկողության բաժինների գործունեության համակարգման շրջանակներում կատարված աշխատանքների վերաբերյալ հաշվետվություններ, ստուգել նրանց գործունեության արդյունքները, օրենսդրության պահանջների խախտումներ հայտնաբերելու դեպքում տալ դրանց վերացմանն ուղղված անհրաժեշտ ցուցումներ և հանձնարարականներ․
* ստանալ լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ էլեկտրոնային բազա տվյալների մուտքագրման համար անհրաժեշտ տեղեկատվությունը.

**Պարտականությունները՝*** Տեսչական մարմնի ղեկավարին ներկայացնել զեկուցումներ՝ սահմանային պետական վերահսկողության բաժինների գործունեության համկարգման և մեթոդական ղեկավարման շրջանակներում ծագած խնդիրների, դրանց վերացման ուղղությամբ իրականացված աշխատանքների և գործողությունների վերաբերյալ․
* Հայաստանի Հանրապետության տարածք այլ երկրներից կենդանիների և բույսերի վարակիչ հիվանդությունների ներթափանցումից պաշտպանելու գործընթացի նկատմամբ վերահսկողության շրջանակներում ուսումնասիրել այլ երկրներում վարակիչ հիվանդությունների վերաբերյալ առկա տվյալները, անասնահամաճարակային վիճակը, գնահատել դրանց՝ Հայաստանի Հանրապետության տարածք ներթափանցելու ռիսկը, տրամադրել անհրաժեշտ մեթոդական ցուցումներ իրավիճակից բխող համապատասխան գործողություններ կատարելու վերաբերյալ.
* ուսումնասիրել սննդի, սննդի հետ անմիջական շփման մեջ գտնվող նյութերի, անասնաբուժական և բուսասանիտարական հսկման ենթակա բեռների ներմուծման, արտահանման ժամանակ ձևակերպումները և ուղեկցող փաստաթղթերը, օրենսդրության պահանջների խախտումներ հայտնաբերելու դեպքում տալ դրանց վերացմանն ուղղված համապատասխան հանձնարարականներ և մեթոդական ցուցումներ, ինչպես նաև արձանագրված խախտումների առնչությամբ կազմված զեկուցագրերի հիման վրա Տեսչական մարմնի ղեկավարին ներկայացնել առաջարկություններ սահմանային պետական վերահսկողության բաժինների տեսուչներին կարգապահական պատասխանատվության ենթարկելու, կարգապահական տույժի տեսակների կիրառման վերաբերյալ.
* ուսումնասիրել սահմանային պետական վերահսկողության շրջանակներում սահմանային պետական վերահսկողության բաժինների գործունեության ընթացքում առաջացած խնդիրները, օրենսդրությանը հակասող պրակտիկայի վերացման և օրենքների միատեսական կիրառություն ապահովելու նպատակով ներկայացնել առկա հակասությունների կարգավորմանն ուղղված պարզաբանումներ և դրանց վերացմանն ուղղված մեթոդական ցուցումներ.
* ստուգել սննդամթերքի և սննդային ու կենսաբանական ակտիվ հավելումների ռիսկայնության աստիճանի որոշման վերաբերյալ հաշվետվությունները և ամփոփել արդյունքները, խնդիրների, օրենսդրության պահանջների խախտումներ հայտնաբերելու դեպքում Տեսչական մարմնի ղեկավարին ներկայացնել դրանց վերացման վերաբերյալ առաջարկություններ.
* ամփոփել, վերլուծել սահմանային պետական վերահսկողության բաժիններով անասնաբուժական, բուսասանիտարական պետական վերահսկողության ենթակա արտահանվող և ներմուծվող ապրանքների տեղաշարժի հաշվառման գրանցամատյանի տվյալները, խնդիրների հայտնաբերման դեպքում զեկուցել Տեսչական մարմնի ղեկավարին՝ ներկայացնելով դրանց լուծման տարբերակներ.
* հետևել սահմանային պետական վերահսկողության բաժինների կողմից մշակված առաջարկությունների, հաշվետվությունների, տեղեկանքների, զեկուցագրերի և այլ գրությունների նախապատրաստման աշխատանքներին, անհրաժեշտության դեպքում, մեթոդական աջակցություն ցուցաբերել.
* ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը, հակասությունների, խախտումների, բացերի հայտնաբերման դեպքում ներկայացնել առաջարկություններ դրանց վերացման, օրենսդրության կատարելագործման ուղղությամբ.
* հետևել լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ տեղեկատվության՝ էլեկտրոնային բազա մուտքագրման աշխատանքի իրականացմանը․
* հետևել համակարգչային ծրագրի միջոցով շրջանակային համաձայնագրեր կնքած մասնակիցներից համապատասխան լաբորատորիաների ընտրության աշխատանքի իրականացմանը.
* հետևել մոնիթորինգի կամ ուժեղացված լաբորատոր հսկողության ընթացքում հայտնաբերված խախտումների մասին Տեսչական մարմնի անասնաբուժության վարչությանը սահմանված կարգով և ժամկետներում տեղեկատվության տրամադրման աշխատանքներին.
 |
| **3. Պաշտոնին ներկայացվող պահանջները****3.1. Կրթություն, որակավորման աստիճանը**Բարձրագույն կրթություն**3.2. Մասնագիտական գիտելիքները**Ունի գործառույթների իրականացման համար անհրաժեշտ գիտելիքներ**3.3. Աշխատանքային ստաժը, աշխատանքի բնագավառում փորձը**Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` չորս տարվա աշխատանքային ստաժ. **3.4. Անհրաժեշտ կոմպետենցիաներ****Ընդհանրական կոմպետենցիաներ՝**1. Աշխատակազմի կառավարում
2. Քաղաքականության վերլուծություն, մոնիթորինգ
3. Որոշումների կայացում
4. Ծրագրերի կառավարում
5. Խնդրի լուծում
6. Բարեվարքություն

 **Ընտրանքային կոմպետենցիաներ՝**1. Բանակցությունների վարում
2. Փոփոխությունների կառավարում
3. Կոնֆլիկտների կառավարում
4. Բողոքների բավարարում
5. Ժամանակի կառավարում
6. Ելույթների նախապատրաստում և կազմակերպում
7. Ժողովների և խորհրդակցությունների կազմակերպում և վարում
 |
| **4. Կազմակերպական շրջանակը****4.1. Աշխատանքի կազմակերպման և ղեկավարման պատասխանատվությունը**Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։**4.2. Որոշումներ կայացնելու լիազորություններ** Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։**4.3. Գործունեության ազդեցություն**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն և ունի ազդեցություն որոշակի աշխատանքների համակարգման մասով: **4.4. Շփումներ և ներկայացուցչություն** Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը: **4.5. Խնդիրների բարդությունը և դրանց լուծումը** Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծում:  |